MK rīkojuma projekts **“Par nekustamā īpašuma Jersikas ielā 17, Rīgā, iegādi Zāļu valsts aģentūras vajadzībām”** (turpmāk – Rīkojuma projekts)atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta sestajai daļai paredz atļaut Veselības ministrijai no zemes īpašnieka pirkt nekustamo īpašumu (zemes vienību), uz kura atrodas Zāļu valsts aģentūras būvju īpašums (nekustamā īpašuma kadastra numurs 0100 544 0005) Jersikas ielā 15, Rīgā, LV-1003. Nekustamais īpašums ir nepieciešams Zāļu valsts aģentūrai Farmācijas likuma 10.pantā noteikto funkciju un Ministru kabineta 31.07.2012. noteikumu Nr. 537 “Zāļu valsts aģentūras nolikums” 4. punktā noteikto uzdevumu izpildei, kā arī, lai ievērotu zemes un uz tās esošo būvju nedalāmības principu un īstenotu zemes un uz tās esošo būvju kā vienota kopuma pārvaldīšanu. Nekustamais īpašums atsavināms Latvijas valstij Veselības ministrijas personā. Būvju īpašuma sastāvā esošā Arhīva ēka (būves kadastra numurs 01000442005001) atrodas uz fiziskai personai (turpmāk-zemes īpašnieks) piederošā nekustamā īpašuma (nekustamā īpašuma kadastra numuru 0100 044 0040) - zemes gabala (bez zemes vienības kadastra apzīmējuma) 2261 m2 platībā Jersikas ielā 17, Rīgā (turpmāk – Zemesgabals). Uz Zemesgabala esošo būvju īpašumu (ēkas) pārvietot uz citu vietu nav iespējams. Zemes īpašnieki ir piedāvājuši zemes pirkumu valstij, jo tai ir pirmpirkuma tiesības. Lai ievērotu zemes un ēkas nedalāmības principu, īstenotu zemes un ēkas vienotu pārvaldīšanu un būvju īpašuma lietderīgu un efektīvu apsaimniekošanu, Zemesgabals atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajai daļai ir atsavināms valstij Veselības ministrijas personā, nododams Zāļu valsts aģentūrai lietošanā un apsaimniekošanā.

Visi izdevumi, par nekustamā īpašuma iegādi un īpašuma tiesību nostiprināšanu zemesgrāmatā un uzturēšanu, tiks segti no Zāļu valsts aģentūras budžeta līdzekļiem. Aģentūra ir budžeta nefinansēta iestāde

Priekšlikumus par Rīkojuma projektu, norādot kontaktinformāciju (vārdu, uzvārdu, adresi, tālruņa numuru un e-pasta adresi), iespējams sniegt **līdz 2020.gada 27.maijam.** juriskonsultei Ievai Brūverei (uz e-pastu: Ieva.Bruvere@vm.gov.lv) un Īpašuma un tehniskā nodrošinājuma nodaļas vadītājai Dacei Zeltiņai (uz e-pastu: Dace.Zeltina@vm.gov.lv).